Rossiya va Litva mahkumlarni almashish doirasida josuslik uchun sudlangan mahkumlarni almashdi. Bu haqda Associated Press axborot agentligi xabar berdi. Ta’kidlanishicha, Rossiya va Litva ikki mahkumga ikki mahkumni almashgan. Avvalroq Litva hukumati Rossiyaning 2017 yilda josuslik uchun sudlangan ikki fuqarosi - Nikolay Filipchenko va Sergey Moiseyenkoni afv etgani ma’lum qilingan. O‘z navbatida Rossiya tashqi razvedka xizmati rahbari Sergey Narishkin bunga javoban Litvaning Rossiyada hibsda ushlab turilgan fuqarolari afv etilishi mumkinligini aytgan. Ta’kidlanishicha, Rossiya josuslik uchun ayblangan, biroq og‘ir jinoyatlar sodir etmagan mahkumlarni bundan keyin ham almashtirishni tatbiq qiladi.